Na temelju članka 11. stavak 5. Zakona o pravu na pristup informacijama („Narodne novine“ br. 25/13 i 85/15) i članka 36. Statuta Općine Vladislavci („Službeni glasnik“ Općine Vladislavci 3/13 i 3/17) općinski načelnik Općine Vladislavci dana 9. veljače 2018. godine, donosi

**PLAN**

**savjetovanja s javnošću Općine Vladislavci za 2018. godinu**

**I.**

Općinski načelnik Općine Vladislavci utvrđuje Plan savjetovanja s javnošću Općine Vladislavci za 2018. godinu:

|  |  |  |  |  |
| --- | --- | --- | --- | --- |
| **Naziv akta** | **Donositelj akta** | **Planirano vrijeme donošenja akta** | **Trajanje savjetovanja** | **Okvirno vrijeme provedbe internetskog savjetovanja** |
| Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama | Općinsko vijeće | Drugo tromjesečje | 30 dana | Drugo tromjesečje |
| Odluka o komunalnoj naknadi | Općinsko vijeće | Drugo tromjesečje | 30 dana | Drugo tromjesečje |
| Odluka o komunalnom doprinosu | Općinsko vijeće | Drugo tromjesečje | 30 dana | Drugo tromjesečje |
| Odluka o komunalnom redu | Općinsko vijeće | Četvrto  tromjesečje | 30 dana | Četvrto tromjesečje |

**II.**

Obrazac za sudjelovanje javnosti (putem kojeg će građani moći uputiti svoje prijedloge, mišljenja i primjedbe na konkretne nacrte/prijedloge za koje je savjetovanje u tijeku) i Obrazac Izvješća o provedenom savjetovanju s javnošću (koji će Jedinstveni upravni odjel nakon provedenog savjetovanja objaviti, a iz kojeg će biti vidljivo koji su prijedlozi građana usvojeni, a koji ne s obrazloženjem) prilažu se ovom Planu.

**III.**

Zadužuje se Jedinstveni upravni odjel za provođenje savjetovanja s javnošću sukladno odredbama Zakona o pravu na pristup informacijama, a temeljem ovog plana.

**IV.**

Ovaj plan stupa na snagu i primjenjuje se danom donošenja, a objavit će se na web stranici Općine Vladislavci, ([www.opcina-vladislavci.hr](http://www.opcina-vladislavci.hr)) i u „Službenom glasniku“ Općine Vladislavci.

KLASA:008-01/18-01/03  
UR.BROJ: 2158/07-02-18-1

Vladislavci, 9. veljače 2018.

**Općinski načelnik**

Marjan Tomas, v.r.